**Pápakovácsi Község Önkormányzata Képviselő-testületének 9/2023. (VIII. 9.) önkormányzati rendelete**

**Egyes szociális ellátások helyi szabályairól szóló 6/2021. (V.31.) önkormányzati rendelet módosításáról**

Pápakovácsi Község Önkormányzatának Képviselő-testülete Magyarország Alaptörvénye 32. cikk (1) bekezdés a) pontjában meghatározott feladatkörében eljárva, a szociális igazgatásról és a szociális ellátásokról szóló 1993. évi III. törvény 92. §. (1) bekezdésének b) pontjában foglalt felhatalmazás alapján következőket rendeli el:

**1. §**

Az Egyes szociális ellátások helyi szabályairól szóló 6/2021. (V. 31.) önkormányzati rendelet 4. § a) pontja helyébe a következő rendelkezés lép:

*(Az önkormányzat által biztosított ellátások igénybevételének feltétele, hogy kérelmező minden tőle telhetőt megtegyen annak elősegítésére, hogy szociális problémái részben vagy egészben megoldódjanak. Ezek elsősorban:)*

„*a)* munkaképes korú személy mielőbbi munkába állása érdekében a Veszprém Vármegyei Kormányhivatal Pápai Járási Hivatal Foglalkoztatási Osztályával együttműködjön”

**2. §**

(1) Az Egyes szociális ellátások helyi szabályairól szóló 6/2021. (V. 31.) önkormányzati rendelet 9. § (1) bekezdés a) és b) pontja helyébe a következő rendelkezések lépnek:

*(Rendkívüli települési támogatás akkor nyújtható, ha a kérelmező jövedelmi viszonyait figyelembe véve az egy főre jutó havi nettó jövedelem nem haladja meg:)*

„*a)* egyedülélő, gyermekét egyedül nevelő esetében a szociális vetítési alap összegének 300 %-át

*b)* család esetében a szociális vetítési alap összegének 250 %-át.”

(2) Az Egyes szociális ellátások helyi szabályairól szóló 6/2021. (V. 31.) önkormányzati rendelet 9. § (2) bekezdése helyébe a következő rendelkezés lép:

„(2) Elemi kár, hosszan tartó súlyos betegség esetén az (1) bekezdésben meghatározott jövedelemhatártól eltérően a családban az egy főre jutó jövedelemhatár a szociális vetítési alap összegének tízszerese. Az elemi kár bekövetkeztét szakhatósági, a hosszan tartó súlyos betegséget pedig orvosi igazolással kell igazolni.”

**3. §**

Az Egyes szociális ellátások helyi szabályairól szóló 6/2021. (V. 31.) önkormányzati rendelet 10. § (1) bekezdése helyébe a következő rendelkezés lép:

„(1) Temetési támogatás nyújtható annak a Pápakovácsi lakóhellyel rendelkező és életvitelszerűen a településen élő személynek, aki közeli hozzátartozója eltemettetéséről gondoskodott és a családban az egy főre jutó jövedelem a szociális vetítési alap összegének tízszeresét nem haladja meg.”

**4. §**

(1) Az Egyes szociális ellátások helyi szabályairól szóló 6/2021. (V. 31.) önkormányzati rendelet 11. § (1) bekezdés a) és b) pontja helyébe a következő rendelkezések lépnek:

*(Gyógyszer, gyógyászati segédeszköz költségeihez támogatásra az jogosult, ahol az egy főre jutó havi nettó jövedelem nem haladja meg)*

„*a)* egyedülélő, gyermekét egyedül nevelő esetében a szociális vetítési alap összegének 300 %-át

*b)* család esetében a szociális vetítési alap összegének 250 %-át.”

(2) Az Egyes szociális ellátások helyi szabályairól szóló 6/2021. (V. 31.) önkormányzati rendelet 11. § (2) bekezdése helyébe a következő rendelkezés lép:

„(2) Amennyiben a kérelmező igazolt havi rendszeres gyógyszerköltsége a szociális vetítési alap összegének 50 %-át eléri, az (1) bekezdésben meghatározott jövedelemhatártól a döntés során a képviselő-testület eltérhet.”

**5. §**

(1) Az Egyes szociális ellátások helyi szabályairól szóló 6/2021. (V. 31.) önkormányzati rendelet 12. § (1) bekezdése helyébe a következő rendelkezés lép:

„(1) Minden tanév megkezdése előtt az önkormányzat hivatalból rendkívüli települési támogatást biztosít a tanévkezdéshez azoknak az óvodás gyermeket nevelő, általános-, középiskolai nappali tanulmányokat folytató tanulók családja, a felsőfokú nappali tanulmányokat folytató tanulók részére, ahol a családban az egy főre jutó havi nettó jövedelem nem haladja meg szociális vetítési alap összegének tízszeresét.”

(2) Az Egyes szociális ellátások helyi szabályairól szóló 6/2021. (V. 31.) önkormányzati rendelet 12. §-a a következő (6) bekezdéssel egészül ki:

„(6) A tanévkezdési támogatás - e rendelet 1.§ (1) bekezdésétől eltérően - a rendelet 2. melléklete szerint kitöltött, aláírt nyilatkozat és az oktatási intézmény által kitöltött iskolalátogatási igazolás alapján történik. ”

**6. §**

Az Egyes szociális ellátások helyi szabályairól szóló 6/2021. (V. 31.) önkormányzati rendelet 13. § (1) bekezdése helyébe a következő rendelkezés lép:

„(1) Babakelengye támogatás állapítható meg az újszülött gyermek születésével kapcsolatos költségek finanszírozása céljából egyszeri támogatásként, a törvényes képviselő kérelmére, amennyiben a családban az egy főre jutó havi nettó jövedelem a szociális vetítési alap összegének tízszeresét nem haladja meg.”

**7. §**

(1) Az Egyes szociális ellátások helyi szabályairól szóló 6/2021. (V. 31.) önkormányzati rendelet 14. § (1) bekezdése helyébe a következő rendelkezés lép:

„(1) A karácsonyi ünnepeket megelőzően a képviselő-testület rendkívüli települési támogatást biztosít azoknak a Pápakovácsi lakóhellyel rendelkező és Pápakovácsi településen életvitelszerűen élő háztartásoknak, ahol az egy főre jutó nettó jövedelem nem haladja meg a szociális vetítési alap összegének tízszeresét.”

(2) Az Egyes szociális ellátások helyi szabályairól szóló 6/2021. (V. 31.) önkormányzati rendelet 14. § (3) és (4) bekezdése helyébe a következő rendelkezések lépnek:

„(3) A képviselő-testület a Pápakovácsi Idősek Otthonában lakó gondozottak részére –amennyiben jövedelmük nem haladja meg a szociális vetítési alap összegének tízszeresét – karácsonyra, természetbeni települési támogatásként - ajándékcsomagot biztosít. A csomag tartalma: élelmiszer, édesség.

(4) A képviselő-testület legkésőbb a tárgyév november 30-ig határozatban állapítja meg az (1)-(3) bekezdésben meghatározott támogatások mértékét. ”

(3) Az Egyes szociális ellátások helyi szabályairól szóló 6/2021. (V. 31.) önkormányzati rendelet 14. §-a a következő (5) bekezdéssel egészül ki:

„(5) A karácsonyi támogatás - e rendelet 1.§ . (1) bekezdésétől eltérően - a rendelet 3. melléklete szerint kitöltött, aláírt nyilatkozat alapján történik. ”

**8. §**

Az Egyes szociális ellátások helyi szabályairól szóló 6/2021. (V. 31.) önkormányzati rendelet 17. § (5) bekezdése helyébe a következő rendelkezés lép:

„(5) Az Önkormányzat a szociális étkezést igénybe vevők részére a személyi térítési díjhoz támogatást biztosít, amennyiben az egy főre jutó jövedelem nem haladja meg a szociális vetítési alap összegének tízszeresét. A támogatás mértéke 45 Ft/adag.”

**9. §**

(1) Az Egyes szociális ellátások helyi szabályairól szóló 6/2021. (V. 31.) önkormányzati rendelet az 1. melléklet szerinti 1. melléklettel egészül ki.

(2) Az Egyes szociális ellátások helyi szabályairól szóló 6/2021. (V. 31.) önkormányzati rendelet a 2. melléklet szerinti 2. melléklettel egészül ki.

(3) Az Egyes szociális ellátások helyi szabályairól szóló 6/2021. (V. 31.) önkormányzati rendelet a 3. melléklet szerinti 3. melléklettel egészül ki.

**10. §**

Ez a rendelet a kihirdetését követő napon lép hatályba, és a kihirdetését követő második napon hatályát veszti.

Pápakovácsi 2023. augusztus 8.

Burghardt Ferenc Kissné Szántó Mária

polgármester jegyző

A rendelet kihirdetve:

2023. augusztus 9.

Kissné Szántó Mária

jegyző

*1. melléklet a 9/2023. (VIII. 9.) önkormányzati rendelethez*

„*1. melléklet a 6/2021. (V. 31.) önkormányzati rendelethez*

(A melléklet szövegét a(z) Kérelem települési támogatás megállapításához.pdf elnevezésű fájl tartalmazza.)”

*2. melléklet a 9/2023. (VIII. 9.) önkormányzati rendelethez*

„*2. melléklet a 6/2021. (V. 31.) önkormányzati rendelethez*

(A melléklet szövegét a(z) Kérelem tanévkezdési támogatáshoz.pdf elnevezésű fájl tartalmazza.)”

*3. melléklet a 9/2023. (VIII. 9.) önkormányzati rendelethez*

„*3. melléklet a 6/2021. (V. 31.) önkormányzati rendelethez*

(A melléklet szövegét a(z) Kérelem karácsonyi támogatáshoz.pdf elnevezésű fájl tartalmazza.)”

Végső előterjesztői indokolás

Magyarország biztonságát szolgáló egyes törvények módosításáról szóló 2022. évi L. törvény 16. §-a módosította a szociális igazgatásról és szociális ellátásokról szóló 1993. évi III. törvényt, ahol  az öregségi nyugdíj mindenkori legkisebb összege” szövegrész helyébe az „**a szociális vetítési alap**” szövegrész került. (Az összege – ami jelenleg is 28.500 Ft – nem változott)

További módosítás: a **tanévkezdési támogatásnál és a karácsonyi támogatásnál** egyszerűsítést javasol, a jövedelemigazolás beszerzése helyezett **nyilatkozni kell a jogosultaknak  arról,** hogy a rendeletben meghatározott értékhatárt (szociális vetítési alap tízszeresét, azaz 285.000 Ft-ot) nem éri az a családban az egy főre jutó nettó jövedelem.