***PÁPAKOVÁCSI ÖNKORMÁNYZAT***

***KÉPVISELŐ-TESTÜLETE***

***8596 Pápakovácsi Fő utca 19.***

***Szám***: Pk 28-21/2023.

***Jegyzőkönyv***

***Készült***: Pápakovácsi Község Önkormányzat képviselő-testületének 2023 . augusztus 8-án 16.30 órakor megtartott nyilvános testületi ülésről.

***Az ülés helye:*** Polgármesteri Hivatal

Pápakovácsi Fő utca 19..

***Jelen vannak***: Burghardt Ferenc polgármester

Takács László alpolgármester

Nagy Szabolcs képviselő (3 fő)

Vándor Zoltán, Hári Zsuzsanna képviselők távolmaradásukat előzetesen bejelentették.

Tanácskozási joggal részt vett: Kissné Szántó Mária jegyző

Lakosság részéről érdeklődő nem volt.

**Burghardt Ferenc polgármester** köszöntötte a képviselőket. Megállapította, hogy az 5 fő képviselőből 3 fő megjelent, az ülés határozatképes, azt megnyitotta. (jelenléti iv jkv. 1. melléklete)

Javasolta az alábbi napirend elfogadását, a kiküldött meghívóban foglaltaknak megfelelően:

**Napirend**

1. Rendeletalkotás: „Az önkormányzat által adományozható elismerő címekről és kitüntetésekről”
2. Egyes szociális ellátások helyi szabályairól szóló 6/2021. (V.31.) önkormányzati rendelet módosítása

(meghivó jkv. 2. melléklete)

A képviselők a javaslattal egyhangúlag egyetértettek, más napirendre javaslat nem volt.

**Napirend tárgyalása**

1. **Rendeletalkotás: „Az önkormányzat által adományozható elismerő címekről és kitüntetésekről”**

**Előadó: Burghardt Ferenc polgármester**

**Burghardt Ferenc polgármester** Megállapította, hogy az napirend előterjesztését, rendelettervezettel együtt a képviselők kézhez kapták. (jkv 3. melléklete) Kérte a véleményeket, javasolta a tervezet elfogadását.

Hozzászólás nem volt, a képviselők a rendelet-tervezettel egyetértettek.

A polgármester kérte a képviselőket a szavazásra:

Pápakovácsi Község Önkormányzat Képviselő-testülete 3 igen szavazattal – ellenszavazat és tartózkodás nélkül – az alábbi rendeletet alkotta:

**Pápakovácsi Község Önkormányzata Képviselő-testületének 8/2023. (VIII. 9.) önkormányzati rendelete**

**Az önkormányzat által adományozható elismerő címekről és kitüntetésekről**

(A rendelet a jkv. 4. melléklete)

**1.) Az egyes szociális ellátások helyi szabályairól szóló 6/2021. (V.31.) önkormányzati rendelet módosítása**

**Előadó:** **Burghardt Ferenc polgármester**

**Burghardt Ferenc polgármester**  megállapította, hogy a napirend anyagát a képviselők a meghívóval együtt kézhez kapták. (jkv. 5. melléklete) Kérte a véleményeket, javasolta a rendelet-módosítás elfogadását. Kiegészítésként elmondta, hogy augusztusban esedékes a tanévkezdési támogatások kifizetése, ezért is volt fontos a rendelet módosítása.

Hozzászólás nem volt, a képviselők a kiküldött rendelettervezettel egyetértettek.

Pápakovácsi község Önkormányzat Képviselő-testülete 3 igen szavazattal – ellenszavazat és tartózkodás nélkül - az alábbi rendeletet alkotta:

**Pápakovácsi Község Önkormányzata Képviselő-testületének 9/2023. (VIII. 9.) önkormányzati rendelete**

**az egyes szociális ellátások helyi szabályairól szóló 6/2021. (V.31.) önkormányzat rendelet módosításáról**

(A rendelet és egységes szerkezete a jegyzőkönyv 6. melléklete)

Napirendek után a polgármester javasolta a képviselőknek – tekintettel a rövid határidőre – pénteken, augusztus 11-én 16.00 órakor ismét tartsanak képviselő-testületi ülést, melynek napirendje a tanévkezdési támogatások összegének megállapítása lenne, illetve a javaslat a „Pápakovácsiért” emlékérem adományozására.

A képviselők elfogadták a 2023. augusztus 11-i (16.00 órai kezdéssel ) a képviselő-testületi ülés időpontját.

Több napirend, hozzászólás nem volt, a polgármester a képviselő-testület nyilvános ülését 17.00 órakor bezárta.

K.m.f.

Burghardt Ferenc Kissné Szántó Mária

polgármester jegyző